《答人见赠》
宋代·李复

形影何尝问主宾，真风满户养颓龄。
不从田父迷回驾，但有渔人笑独醒。
闲摄高云游沆瀣，静收浮气借光灵。
出门无事谁相喜，只对秋山满眼青。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。